open-index/open-wikipedia-markdown huggingface dataset:
Mopti

**Mopti** er en by i Mali, og hovedstaden og største by i regionen Mopti. Mopti har beliggenhet der elvene Niger og Bani møtes, mellom byene Ségou og Timbuktu, og ca 650 km nordøst for hovedstaden Barnako. Mopti, som ligger på tre øyer – *Nybyen*, *Gamlebyen* og *Medina Coura* – kalles ofte for «Malis Venezia», og er største havneby i Mali. Elvene og havneområdet har rikelig med større og mindre båter av typen *pinasse*, som er lange, smale trebåter uten motor.

## Etymologi
Navnet *Mopti* kommer fra fulfulde, og er avledet av ordet *Motti*, og har sammenheng med verbet *mooɓtude* (noen ganger også uttalt blant annet som *mooptude*, *moptude*, *moottude* og *mottude*), og betyr 'samle', og har sammenheng med byens beliggenhet, hvor elvene Niger og Bani møtes, eller samles.

## Demografi
Det bor ca 114 000 innbyggere i Mopti. Befolkningen kommer fra flere ulike etniske grupperinger, blant annet fulanier, bozoer, songhaier, dogoner, soninkeere og tuareger.

## Galleri

Moptiport.png|Motiv fra havnen i Mopti. I bakgrunnen kan man se en rosa bygning, den populære restauranten «Le Bozo».
Mosque Mopti.jpg|Den store moskeen i Mopti.
Mali boat.jpg|En *pinasse* på elven Niger.
Mopti 053.jpg|Fra markedsplassen i Mopti.


## Referanser


## Eksterne lenker
*
Siv Wyller

**Siv Wyller** (født 13. september 1974) er en norsk barnebokforfatter. Hun har en mastergrad i litteraturformidling og har studert ved Norsk Barnebokinstitutt. Hun har tidligere publisert korttekster i antologien *Pilot*. 

## Bibliografi
* *Pilot*, CappelenDamm (2007, bidrag til antologi) 
* *Hockeysveis fører til dårlige rim*, CappelenDamm (2012)
* *Sirkus Maxim*,  CappelenDamm (2016)

## Eksterne lenker

*Presentasjon av Siv Wyller i Forfatterkatalogen på Forfattersentrums nettsider
* Siv Wyller på ungdomsbøker.no
Koulikoro

**Koulikoro** er en by i det vestlige Mali, og den administrative hovedstaden i regionen med samme navn. Koulikoro er også hovedstad i en av regionens administrative kretser, også den med samme navn som byen. Koulikoro ligger ved elven Niger, ca 60 km nordøst for Barnako, og hadde  43 174 innbyggere ved folketellingen i 2009. Koulikoro er østlig endestasjon for jernbanestrekningen Dakar-Niger, en jernbanestrekning som gir forbindelse mellom Atlanterhavet ved Senegals hovedstad, og elven Niger.

## Referanser


## Eksterne lenker
*
Skatteamnesti

**Skatteamnesti** er en praksis som kan benyttes av et lands skattemyndigheter for å stimulere til frivillig innrømmelse av skatteunndragelser. 

Normalt vil oppdagede forsøk på å unndra inntekt eller formue fra beskatning medføre straffeskatt og juridisk tiltale. Penger gjemt i utlandet kan det imidlertid være krevende for skattemyndighetene å oppdage. Prinsippet med skatteamnesti er da å frafalle kravet og tilleggsskatt og eventuell straffesak dersom den som har unndratt midler fra beskatning selv bidrar til å avdekke dette. Skattemyndighetenes motivasjon er da å få inn skattemidler og å spare ressurser på etterforskning, mens skattebetaleren kan lette sin samvittighet og slippe å bekymre seg for de langt større konsekvensene av å bli oppdaget.

Skatteamnesti har blitt innført i en rekke vestlige land etter tusenårsskiftet. I Norge har skatteamnesti vært praktisert i flere år, og det gis hvert år skatteamnesti for mange milliarder kroner som har vært holdt skjult for Skatteetaten.

## Referanser


## Kilder

* «Frivillighetsvilkåret for skatteamnesti i sktfvl. § 14-4 bokstav d», av Ragnhild Berg Nilsen
Scottish PFA Players’ Player of the Year

**Scottish Professional Footballers' Association Players' Player of the Year** (også kalt **SPFA Players' Player of the Year**, **Players' Player of the Year** eller også  **Scottish Player of the Year**) er en årlig pris som deles ut til den fotballspilleren i Skottland som av de øvrige spillerne blir ansett for å ha hatt den beste sesongen. Prisen ble utdelt første gang for sesongen 1977-1978 som følge av en avstemning blant medlemmene av spillernes fagforening Scottish Professional Footballers' Association (SPFA). Den første vinneren angrepsspilleren Derek Johnstone fra Rangers, og den første vinneren utenfor Storbritannia var Aberdeens målvakt Theo Snelders elleve år etter. Foreløpig er det bare Henrik Larsson fra Celtic som har vunnet prisen mer enn en gang. Selv om det er en egen SPFA Young Player of the Year-pris, kan unge spillere også få seniorprisen, og den første spilleren som fikk begge prisene for samme sesong var Shaun Maloney fra Celtic i 2005/2006-sesongen, etterfulgt av Aiden McGeady fra samme klubb to år senere. Stefan Johansen er den eneste normannen som har vunnet prisen, i 2014/2015-sesongen.

Nominasjonene foreligger i april og prisvinneren, sammen med vinnerne av de øvrige SPFA-prisene, blir utropt på en gallamiddag i Glasgow noen dager etter. Prisen ble av spillerne selv ansett som svært prestisjetung, siden de velges av sine egne, og Shaun Maloney uttalte i 2006 at «there is no better accolade than to be voted for by your peers and it does mean a lot to me».  I 2007 ble SPFA erstattet av den nye fagforeningen PFA Scotland, men den nye organisasjons priser blir ansett som en videreføring av SPFA-prisene.

## Vinnere
Ved en anledning, for 2004/2005-sesongen, ble prisen delt mellom to spillere, Tabellen nedenfor viser vinnerne, samt andre priser de eventuelt vant samme sesong, nemlig de skotske fotballjournalistenes pris SFWA Footballer of the Year (SFWA), og prisen SPFA Young Player of the Year (SYPY).

## Fordeling av vinnere
### Vinnere fordelt på land

### Vinnere fordelt på klubb

## Se også
*SFWA Footballer of the Year
*SPFA Young Player of the Year
*PFA Players' Player of the Year

## Referanser
London Aquatics Centre

**London Aquatics Centre** er et innendørs anlegg for vannsport med to 50 meters svømmebasseng og et 25 meters basseng for stup som ble bygget til Sommer-OL og Paralympiske sommerleker 2012. Anlegget ligger i Olympiaparken i Stratford i øst London. Det er bygget langs Water Polo Arena, og på motsatt side av Olympiastadion. Med sin spesielle arkitektur og buede tak er det det første bygget besøkende ser når de kommer inn i Olympiaparken. Bygget er 45 meter høyt, 160 meter langt, og 80 meter bredt.

Anlegget ble brukt til de olympiske grenene svømming, stuping og synkronsvømming og til den paralympiske konkurransen i svømming.

## Konstruksjonen
London Aquatics Centre er tegnet av den irakisk-britiske arkitekten Zaha Hadid, mens det rådgivende ingeniørfirmaet Ove Arup & Partners har stått for byggteknikk og design av tekniske installasjoner. 

Kontrakten på byggingen av Aquatics Centre ble tildelt byggefirmaet Balfour Beatty i april 2008. Samtidig ble det rapportert at senteret ville koste omtrent tre ganger så mye som opprinnelig estimert, totalt ca 242 millioner pund. Kostnadsøkningene ble tilskrevet inflasjon i byggebransjen og økte vat-satser, samt den estimerte kostnaden for å konvertere anlegget til offentlig bruk etter OL og Paralympics. Taket er oppgitt å være 1&nbsp;040 m², en reduksjon fra tidligere opplyste 3&nbsp;300 m².

Til tross for kostnadsøkninger skal senteret holde seg innenfor det totale byggebudsjettet for arrangementet, som er estimert til  pund.

Byggingen startet i juli 2008 og anlegget ble ferdigstilt i juli 2011.

Stupetårnet, som rommer seks stupebrett, er laget av 462 tonn betong. Ståltaket veier 3&nbsp;200 tonn. De tre bassengene holder rundt 10 millioner liter vann.

## Kapasitet
Under lekene hadde anlegget en kapasitet på  tilskuere. Etterpå ble de to midlertidige «vingene» fjernet, noe som reduserte kapasiteten til en normal på , med ytterligere 1000 plasser tilgjengelig for store arrangementer.

## Referanser


## Eksterne lenker
* 
*  Profil på London2012.com
*  London Development Agency
*  Zaha Hadid Architects
Leopold IV av Anhalt-Dessau

**Leopold IV av Anhalt-Dessau** (1794–1871) var hertug av Anhalt-Dessau 1817-1871 og tilhørte fyrsteætten Askanien.

Han var sønn av arveprins Fredrik av Anhalt-Dessau og sønnesønn til Leopold III av Anhalt-Dessau.

Ved farfarens død i 1817 ble han hertug av Anhalt-Dessau og arvet i 1847 Anhalt-Köthen og i tillegg Anhalt-Bernburg i 1863.

I stridighetene 1866 sluttet han seg til Preussen og inngikk deretter i Det nordtyske forbund.

Han giftet seg med Fredrika av Preussen (1796–1850), datter av prins Fredrik Ludvig av Preussen og Fredrika av Mecklenburg-Strelitz 18. april 1818.

## Barn
* Augusta (1819–1822)
* Agnes av Anhalt-Dessau (1824–1897), gift med Ernst I av Sachsen-Altenburg
* Fredrik I av Anhalt (1831–1904)
* Maria Anna av Anhalt-Dessau (1837–1906), gift med Fredrik Karl av Preussen

## Referanser
Franz Xaver von Zach

**Franz Xaver von Zach** (født 4. juni 1754, død 2. september 1832) var en tysk astronom, født i Pest, Ungarn.

Han tjenestegjorde en periode i den østerrikske hæren og jobbet i perioden 1783&ndash;86 som lærer ved huset til den saksiske ambassadøren Hans Moritz von Brühl i London. I 1786 ble han utnevnt av Ernst II Ludwig av Sachsen-Gotha-Altenburg til direktør for det nye observatoriet på Seeberg-høyden ved Gotha som stod ferdig i 1791. Ved utgangen av det 18. århundre organiserte han en gruppe på 24&nbsp;astronomer for å forberede et systematisk søk etter «den savnede planeten» som var forutsagt av Titius–Bodes lov at skulle befinne seg mellom banene til Mars og Jupiter. Ved en tilfeldighet ble Ceres oppdaget akkurat da letingen var kommet i gang. Fra 1806 fulgte Zach hertugens enke på hennes reiser i det sørlige Europa. Han døde i Paris i 1832.

## Referanser


## Kilder

* Brosche, P.: *Der Astronom der Herzogin*, Acta Historica Astronomiae Vol. 12 Frankfurt am Main: Deutsch, 2001 ISBN 978-3-8171-1656-0 
* Cunningham, C. (ed.) (2004): *The Collected Correspondence of Baron Franz von Zach*. Vol. 1: *Letters between Zach and Jan Sniadecki 1800-1803* Surfside, Fla. (PO Box 547232, Surfside, FL 33154) : Star Lab Press ISBN 0-9708162-4-3
* Cunningham, C. (ed.) (2006): *The Collected Correspondence of Baron Franz von Zach*. Vol. 2: *Letters between Zach and Lajos  Schedius*. Surfside, Fla. (PO Box 547232, Surfside, FL 33154) : Star Lab Press ISBN 0-9708162-7-8
* Vargha, M., 2005:  *Franz Xaver von Zach (1754–1832): His Life and Times*. Konkoly Obs. Monographs  No. 5, Budapest.
*
Sudan People’s Liberation Movement-North

**Sudan People's Liberation Movement** (*«Det sudanesiske folks frigjøringsbevegelse»*; arabisk: ), forkortet **SPLM-North**, er et forbudt politisk parti i Republikken Sudan. Det er for tiden mest aktivt i statene an-Nil al-Azraq og Sør-Kordofan, hvor partiets væpnede gren **Southern People's Liberation Army North (SPLA-N)** utkjemper en væpnet konflikt mot den sudanesiske regjeringa til president ʿUmar Ḥasan al-Bašīr.

SPLM-N er et av medlemmene i den politiske alliansen Sudan Revolutionary Front mot al-Bašīr. Partiets leder er Malik Agar, mens tidligere presidentkandidat Yāsir ʿArmān er partiets generalsekretær. 

## Historie

SPLM-N var i utgangspunktet en del av den større Sudan People's Liberation Army/Movement, som ble opprettet under den andre sudanesiske borgerkrig, men ble siden et separat politisk parti. Til tross for Naivasha-avtalen, som var ment å avslutte borgerkrigen, fortsatte en begrenset væpnet konflikt i Nord-Sudan. Da Sør-Sudan ble uavhengig i 2011 og da president ʿUmar al-Bašīr deretter forsøkte å gjøre Sudan til en arabisk islamistisk stat med undertrykkelse av religiøse og etniske minoriteter, brøt volden ut igjen i ikkearabiske deler i Sudan. Dette fikk al-Bašīr til å forby partiet. 

19. juli 2011, kort tid etter Sør-Sudan ble uavhengig, utførte SPLM-N i Sør-Kordofan og Justice and Equality Movement i Darfur et koordinert angrep mot den sudanesiske hæren i Pisea, sør for delstatshovedstaden Kāduqlī. I august rapporterte Radio Dabanga at opprørere hadde framgang mot regjeringsstyrkene. Konflikten har ført til at nesten 400.000 av innbyggerne i Nubafjellene og områdene rundt har blitt drevet på flukt. 

Uenighet om staten an-Nil al-Azraqs rettmessige regjering førte der til en gjenopplivelse av volden i slutten av august/begynnelsen av september 2011. I september og oktober opprettet SPLM-N en regjering i Kurmuk, som tok kontrollen over store deler av delstaten. Konflikten i an-Nil al-Azraq har ført til fornyet frykt for flyktninger og om en ny borgerkrig i Sudan. 

## Ideologi
Partiet beskriver seg selv som *"en sudanesisk nasjonal bevegelse som ønsker å forandre den sentrale politikken i [[Khartoum|al-Ḫarṭūm]] og bygge en ny sentral politikk som vil være til alle sudanesiske folks velvære, uavhengig av religion, kjønn og etnisk bakgrunn."* Siden konflikten på nytt brøt ut, har SPLM-N oppfordret til forhandlinger og en våpenhvile, mens noen av bevegelsens ledere har advart om en mulig annen deling av Sudan. 

## Referanser


## Eksterne lenker
*
Helleristningene ved Boggestranda

**Helleristningene ved Boggestranda** består av veideristninger fra steinalderen og jordbruksristninger fra bronsealderen. De ligger på Bogge, på nordsiden av Eresfjorden i Molde kommune (tidligere Nesset), Møre og Romsdal. Feltet har Riksantikvarens ID nr. 73063.

Ristningene er fordelt på tre adskilte felt. Det øverste, felt 1, ligger på 24 moh., og dersom det har ligget nær vannkanten, kan det være fra ca. 6000 år før nåtid. Det består av 53 ristninger, de fleste sannsynligvis av hjort. I tillegg er det to elgfigurer, den ene av dem meget stor og dominerende på feltet.

Felt 2 ligger på ca. 20 moh., og kan dermed være fra ca. 5500 før nåtid. Det viser seks ristninger av hval, muligens niser, og to hjorter.

Det tredje og nederste feltet er jordbruksristningene. Det består av i alt 13 skipsristninger og et par spiralfigurer samt en del andre mer uidentifiserbare figurer. Det er vesentlig yngre enn de to andre feltene, fra ca. 1000 f.Kr.

Helleristningene ble innrapportert til Fortidsminneforeningen så tidlig som i 1890, men ble ikke undersøkt av arkeolog før i 1909. Feltene er tilrettelagt med skilt fra fylkesvei 660.

## Eksterne lenker
*
Symbiopsis

***Symbiopsis*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger med to stjerter på bakvingen. Oversidens grunnfarge er gråbrun, et varierende område er dekket av metallisk blå skjell, men disse når sjelden helt ut til ytterkanten. Undersiden er lyst gråbrun, gjerne med en smal, brun tverrstripe, ved bakhjørnet med oransje eller blå flekker.

## Utbredelse
Disse artene lever i Mellom- og Sør-Amerika, fra Mexico i nord til Paraguay i sør.

## Systematisk inndeling

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Erora*-gruppen – Neotropisk
******** slekten ***Symbiopsis*** Nicolay, 1971
********* *[[Symbiopsis aprica]]* (Möschler, 1883)
********* *[[Symbiopsis lenitas]]* (Druce, 1907)
********* *[[Symbiopsis morpho]]* Nicolay, 1971
********* *[[Symbiopsis nivepunctata]]* (Druce, 1907)
********* *[[Symbiopsis panamensis]]* (Draudt, 1920)
********* *[[Symbiopsis pencilatus]]* Johnson & Le Crom, 1997
********* *[[Symbiopsis pentas]]* Nicolay, 1971
********* *[[Symbiopsis perulera]]* Robbins, 2004
********* *[[Symbiopsis pupilla]]* (Draudt, 1920)
********* *[[Symbiopsis rickmani]]* (Schaus, 1902)
********* *[[Symbiopsis strenua]]* (Hewitson, 1877)
********* *[[Symbiopsis tanais]]* (Godman & Salvin, 1887)
********* *Symbiopsis* spp. – 5 ubeskrevne arter

## Litteratur
* Butterflies of America – *Symbiopsis panamensis* http://butterfliesofamerica.com/symbiopsis_panamensis.htm 
* Butterflies of America – *Symbiopsis rickmani* http://butterfliesofamerica.com/symbiopsis_rickmani.htm 
* Butterflies of America – *Symbiopsis tanais* http://butterfliesofamerica.com/symbiopsis_tanais.htm 

## Eksterne lenker
* 
* Brower, Andrew V. Z. 2007. [''Symbiopsis'' i The Tree of Life Web Project, http://tolweb.org/ http://tolweb.org 
* www.funet.fi – ''Symbiopsis''
Jonas Purchell Werner

**Jonas Purchell Werner** (født 12. desember 1992 i Oslo) er en norsk fotballspiller. Han debuterte i Adeccoligaen for Strømmen FK 4. mai 2010, i kampen mellom Strømmen – Ranheim. Werner kom inn i det 70. spilleminutt og hadde 1 målgivende pasning i debuten. I sesongen 2010-2011 var Werner posisjonert som høyre kantspiller og hadde totalt 7 nettkjenninger, og 7 målgivende pasninger. I den siste tiden har han vært i kontakt med klubber i Tippeligaen, herav Start og Lillestrøm. Werner har også fått mye oppmerksomhet rundt avslutningen på 2010-sesongen. Ble kåret den samme sesongen som årets unge talent i Strømmen FK. Werner er i per dags dato i militærtjeneste.

## Referanser


## Eksterne lenker
* Profil hos altomfotball.no
Den indre konflikten i Sudan (2011-)

**Den indre konflikten i Sudan** er en pågående væpnet konflikt som begynte i mai 2011 og som blir utkjempet mellom regjeringa og hæren i Sudan og Sudan Revolutionary Front, en politisk allianse av motstandsbevegelser hvorav den viktigste er Sudan People's Liberation Movement-North, en gruppe med opphav i Sudan People's Liberation Army/Movement i Sør-Sudan. Konflikten begynte med uenigheten om den oljerike regionen Abyei i månedene før Sør-Sudan ble uavhengig, selv om den også er beslektet med den nominelt avsluttede Darfur-konflikten. Konflikten skal ha påvirket totalt omtrent 1.4 millioner mennesker, hvorav omtrent 200.000 skal ha blitt drevet på flukt. 

I begynnelsen av september 2011 utkjempet sudanesiske styrker en trefning med SPLM-N i staten an-Nil al-Azraq, hvor de okkuperte delstatshovedstaden ad-Damazīn og styrtet guvernør Malik Agar, lederen av SPLM-N i an-Nil al-Azraq. Militanter fra Justice and Equality Movement alliert med SPLM-N marsjerte i desember inn i delstaten Nord-Kordofan i desember 2011, noe som førte til en trefning med sudanesiske soldater hvor JEMs leder Khalil Ibrahim ble drept. Spredningen av konflikten har ført til bekymringer om hvorvidt kampene kan føre til en tredje sudanesisk borgerkrig.

## Se også
*Den første borgerkrigen i Sudan
*Den andre borgerkrigen i Sudan
*Grensekonflikten mellom Sudan og Sør-Sudan (2012)

## Noter
Bagua (distrikt)

**Bagua** er et distrikt i provinsen Bagua i regionen Amazonas i Peru. Distriktets nasjonale statistikkode er 010201 og hovedstaden er Bagua.

Distriktet ble opprettet den 26. april 2008.

## Referanser


## Eksterne lenker
* Censos Nacionales: XI de Población y VI de Vivienda 2007.
Cyanophrys

***Cyanophrys*** er en slekt av stjertvinger. De er sommerfugler i gruppen glansvinger.

## Utseende
Små til middelsstore (vingespenn 24-30 millimeter) stjertvinger med én ganske kort stjert på bakvingen. Oversiden er mørkbrun med et varierende innslag av metallisk blå skjell, flest hos hannene. Undersiden er vanligvis skinnende ensfarget grønn.

## Levevis
Larvene kan leve på mange forskjellige planter.

## Utbredelse
Slekten er utbredt i Sør- og Mellom-Amerika, fra Texas i nord til Argentina i sør.

## Systematisk inndeling

Artene er listet alfabetisk.

* Ordenen sommerfugler, Lepidoptera
** Underordenen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien stjertvinger, Theclinae
******* Gruppen Eumaeini
******** ***Callophrys''-gruppen'''
********* Slekten ***Cyanophrys**' Clench, 1961
********** *[[Cyanophrys acaste]]* (Prittwitz, 1865)
********** *[[Cyanophrys agricolor]]* (Butler & Druce, 1872)
********** *[[Cyanophrys amyntor]]* (Cramer, 1775)
********** *[[Cyanophrys argentinensis]]* (Clench, 1946)
********** *[[Cyanophrys banosensis]]* (Clench, 1944)
********** *[[Cyanophrys bertha]]* (Jones, 1912)
********** *[[Cyanophrys crethona]]* (Hewitson, 1874)
********** *[[Cyanophrys fusius]]* (Godman & Salvin, [1887])
********** *[[Cyanophrys goodsoni]]* (Clench, 1946)
********** *[[Cyanophrys herodotus]]* (Fabricius, 1793)
********** *[[Cyanophrys longula]]* (Hewitson, 1868)
********** *[[Cyanophrys miserabilis]]* (Clench, 1946)
********** *[[Cyanophrys pseudolongula]]* (Clench, 1944)
********** *[[Cyanophrys remus]]* (Hewitson, 1868)
********** *[[Cyanophrys roraimiensis]]* Johnson & Smith, 1993
********** *[[Cyanophrys velezi]]* Johnson & Kruse, 1997

## Kilder
* Butterflies and Moths of North America – *Cyanophrys goodsoni* http://www.butterfliesandmoths.org/species/Cyanophrys-goodsoni
* Butterflies of America – *Cyanophrys herodotus* http://butterfliesofamerica.com/cyanophrys_herodotus.htm 

## Eksterne lenker
* 
* Brower, Andrew V. Z. 2007. [''Cyanophrys'' i The Tree of Life Web Project, http://tolweb.org/ http://tolweb.org 
* www.funet.fi – ''Cyanophrys''
Ocaria

***Ocaria*** er en slekt som hører til gruppen stjertvinger i den artsrike sommerfugl-familien glansvinger (Lycaenidae).

## Utseende
Nokså små (vingespenn 20-25 millimeter) stjertvinger med brede, avrundede vinger, bakvingen med to stjerter. Hannen har gjerne en oval grop i forvingen. Oversiden er brunsvart med varierende innslag av blå, metalliske skjell, mest hos hannen. Undersiden er vanligvis ganske mørkt spraglete.

## Levevis
Artene lever i tropisk regnskog.

## Utbredelse
Slekten er utbredt i Sør- og Mellom-Amerika.

## Systematisk inndeling

* Ordenen sommerfugler, Lepidoptera
** Underordenen Ditrysia
*** Gruppen storsommerfugler, Macrolepidoptera
**** Overfamilien dagsommerfugler, Papilionoidea
***** Familien glansvinger, Lycaenidae
****** Underfamilien stjertvinger, Theclinae
******* Gruppen Eumaeini
******** *[[Satyrium]]*-gruppen 
********* Slekten *Ocaria* Clench, 1970
********** *[[Ocaria aholiba]]* (Hewitson, 1867)
********** *[[Ocaria arcula]]* (Druce, 1907)
********** *[[Ocaria arpoxais]]* (Godman & Salvin, 1887)
********** *[[Ocaria calesia]]* (Hewitson, 1870)
********** *[[Ocaria cinerea]]* (Lathy, 1936)
********** *[[Ocaria clenchi]]* (Johnson, 1992)
********** *[[Ocaria clepsydra]]* (Druce, 1907)
********** *[[Ocaria elongata]]* (Hewitson, 1870)
********** *[[Ocaria elvira]]* (Johnson, 1992)
********** *[[Ocaria ocrisia]]* (Hewitson, 1868)
********** *[[Ocaria petelina]]* (Hewitson, 1877)
********** *[[Ocaria sadici]]* (Weeks, 1901)
********** *[[Ocaria thales]]* (Fabricius, 1793)
********** *Ocaria* spp. – tre ubeskrevne arter

## Kilder
* Butterflies of Amazonia – *Ocaria ocrisia* http://www.learnaboutbutterflies.com/Amazon%20-%20Ocaria%20ocrisia.htm
* Butterflies and Moths of North America – *Ocaria ocrisia* http://www.butterfliesandmoths.org/species/Ocaria-ocrisia
* Butterflies of America – *Ocaria ocrisia* http://butterfliesofamerica.com/ocaria_ocrisia.htm 
* Butterflies of Amazonia – *Ocaria thales* http://www.learnaboutbutterflies.com/Amazon%20-%20Ocaria%20thales.htm

## Eksterne lenker
* 
* Brower, Andrew V. Z. 2007. [''Ocaria'' i The Tree of Life Web Project, http://tolweb.org/ http://tolweb.org 
* www.funet.fi – ''Ocaria''
Jerntriangelet

**Jerntriangelet** kan vise til:

* Jerntriangelet (økonomi), beskrivelse av Sosialøkonomisk institutt, Statistisk sentralbyrå og Finansdepartementet.
* Jerntriangelet (Korea), beskrivelse på område i Korea, benyttet under Koreakrigen.
* Jerntriangelet (Vietnam), betegnelse som amerikanske styrker ga et område i Binh Duong-provinsen i Vietnam hvor det sto et større slag i perioden 16. mai til 20. november 1974 under Vietnamkrigen.
Subaru Impreza

**Subaru Impreza** er en kompakt bil fra den japanske bilprodusenten Subaru. Bilen ble introdusert i 1993 med EJ-motoren som sto i den større Subaru Legacy. Bilen kommer også med turbolading, da under navnet Subaru Impreza WRX.

## Bilder

Fil:1999 Subaru Impreza (GC8 MY99) RX AWD sedan (2011-08-17) 01.jpg|1. generasjon
Fil:2001-2002 Subaru Impreza (GDE MY02) RS sedan (2011-06-15) 01.jpg|2. generasjon
Fil:2007-2009 Subaru Impreza sedan -- 03-22-2010.jpg|3. generasjon
Fil:2012 Subaru Impreza Sport -- 02-29-2012 front.JPG|4. generasjon
Fil:Auto Show 069.jpg|Petter Solbergs rally-Impreza
Hybristofili

**Hybristofili** (av gresk *hybridzein* som betyr «å forbryte seg mot noen» (jfr *[[hybris]]*), og *filia* som betyr «kjærlighet») også kjent som **[[Bonnie & Clyde]]-[[syndrom]]et**, er en parafili som går ut på å være seksuelt tiltrukket av personer som har begått alvorlige forbrytelser. 

Sheila Isenberg som skrev *Women Who Love Men Who Kill*, intervjuet tretti kvinner som hadde forhold til drapsmenn. Hun fant at to hovedgrupper oppsøker mordere.
* De som forelsker seg i «vanlige mordere» i den tro at de ser drapsmannens sanne ansikt og gode egenskaper.
* De som søker forhold med beryktede, mye omtalte mordere for selv å få en plass i rampelyset.

Kjente eksempler på personer hybristofile tiltrekkes av, er Ted Bundy, Eric Harris og Dylan Klebold, Charles Manson og Anders Behring Breivik. Breivik får mer enn 800 brev i året, de fleste fra kvinner. En svensk kvinne skriver til ham hver uke, og ønsker seg ikke et liv uten ham. Hun har aldri møtt Breivik, men ble kjent med ham gjennom et nettspill i 2007. Han brøt kontakten to år senere, trolig for å planlegge 22. juli-terroren, men under rettssaken fikk hun kontakt med ham igjen. Josef Fritzl og Charles Manson har egne fanklubber.

Parteringsmorderen Peter Madsen giftet seg i 2019 med Jenny Curpen som først kontaktet ham i fengselet vedrørende sitt prosjekt om kvinner som etter hennes mening fordømmes av feminismen i samfunnet for å ønske kontakt med den livstidsdømte Madsen.

## Referanser
Zheng Xiaoyu

**Zheng Xiaoyu** (kinesisk: 郑筱萸; pinyin: *Zhèng Xiǎoyú*; født 21. desember 1944 i Fuzhou i provinsen Fujian i Kina, henrettet 10. juli 2007 i Beijing) var en kinesisk politiker og embedsmann i helsevesenet. Han tok i 1968 bachelorgrad i biologi ved Fudanuniversitetet. og ble i 1979 medlem av det kinesiske kommunistparti.

Fra 1994 til 2003 ledet han en rekke myndighetsorganer, til slutt det kinesiske tilsynet for nærings- og legemidler.

Zheng Xiaoyu ble anklaget for korrupsjon. I hans embedsperiode tillot hans tilsynsorgan over 150&nbsp;000 nye medikamenter, noen av dem angivelig etter at bestikkelser var betalt. Noen av disse medikamentene ble koblet til dødsfall.

Zheng ble dømt til døden, og han ble henrettet den 10. juli 2007.

## Referanser


## Eksterne lenker
*
González (etternavn)

**Gonzáles** er et etternavn med opprinnelse i Spania. Navnet betyr «sønn av Gonzalo».. Vanlige alternative stavemåter er Gonzales, Gonzáles, Gonzalés, González og Gonzalez.

I Spania er det det nest mest vanlige etternavnet (etter García) med 2,08% av befolkningen. Det er også meget utbredt i Latin-Amerika, og er det mest vanlige etternavnet i land som Argentina, Chile, Venezuela og Paraguay. I USA er det rangert som det 23. mest vanlige etternavnet.

## Referanser
Benjamin Peirce

**Benjamin Peirce** (1809–1880) var en amerikansk astronom og matematiker. Han var far til filosofen Charles Sanders Peirce.

Peirce var professor ved Harvard University i perioden 1833&ndash;67. Peirce utførte en av de første nøyaktige beregningene av Neptuns bane og undersøkte stabiliteten til planetens Saturns  ringsystem som han anså oppbygd av materie i flytende form.

## Referanser


## Kilder
* *[[Svensk uppslagsbok]]*. Malmö 1937.
Jerntriangelet (Korea)

**Jerntriangelet** er et geografisk område på grensa mellom Nord-Korea og Sør-Korea, som under Koreakrigen fungerte som et kjerneområde for den kinesiske og nordkoreanske styrkeoppbyggingen og for kommunikasjon internt i Nord-Korea. Området danner et triangel mellom Chorwon og Kimhwa i sør og Pyonggang i nord. 

Området ligger 30 til 50 km nord for 38. breddegrad i en diagonal korridor som deler Taebaekfjellene mellom en nordlig og en sørlig del. Gjennom området går sentrale veg- og jernbanestrekninger som blant annet knytter sammen havnebyen Wonsan i nordøst og Seoul i sørvest. Under Koreakrigen foregikk her kraftige kamper mellom den kinesiske Folkets frivillige hær og den amerikanske Åttende armé, under slaget om White Horse og slaget om Triangle Hill i oktober-november 1952, og igjen ved slaget om Pork Chop Hill i mars-juli 1953. Området fikk navnet *Jerntriangelet* av journalister som lette etter en mer dramatisk beskrivelse på området og kampene. I dag er området er delt av den demilitariserte sonen som skiller de to koreanske statene. 

## Referanser


## Eksterne lenker
*  Iron Triangle Battlefield
Toårig plante

En **toårig plante** er en plante som bruker to år på å fullføre sin livssyklus, fra frø til frø.

Det første året danner ei slik plante blader, røtter og eventuelt stengler. Det vanligste er at planta danner en bladrosett og gjerne ei kraftig rot for opplagsnæring. Den toårige planta vil så danne stengler, blomster og frø i sitt andre år. Etter at frøene er modne, dør planten.

Ofte vil slike planter trenge en kuldeperiode (vernalisering) før de kan danne blomsterstengel. Økologisk ligger forklaringa på denne livsstrategien i at planta må overleve en periode der det er ugunstig eller umulig å reprodusere. Som oftest er denne perioden vinteren. Plantene samler dermed næring i sin første sesong, går så inn i hvileperiode og starter ikke ny vekst før det har vært en kuldeperiode av en viss varighet. 

Noen planter er obligate (av obligatorisk) toårige, dvs. at de alltid blomster i sitt andre år. Imidlertid er noen planter som ofte kalles toårige, egentlig fakultativt (dvs. valgfritt) toårige, dvs. at de kan blomstre i sitt andre år, men kan også overleve som rosett i flere år hvis ikke planta har klart å samle nok næring. De fakultativt toårige vil ha en terskelverdi for størrelse som må oppnås før blomsterstengel startes. Felles for alle toårige er imidlertid at de normalt dør etter reproduksjon, dvs. de er semelpare. 

Eksempler på toårige planter er revebjelle, filtkongslys og tårnurt.

En god del grønnsaker er avla fram fra toårige plantearter, f.eks. kål, kålrot, gulrot og sellerirot. Det menneskene utnytter til mat er dermed lagringsorganene som plantene ville brukt til å danne blomsterstengel i neste vekstsesong. 

## Litteratur
*
Christopher Kahrs Kielland

**Christopher Kahrs Kielland** (født 4. juli 1883 i Bergen, død 27. februar 1978) var en norsk ingeniør og industrileder.

## Bakgrunn
Christopher Kahrs Kielland ble født 4. juli 1883 i Bergen, som sønn av Morten Henrik Kielland (1838–1926) og Anna Margarethe Kahrs (1856–1924). Han giftet seg 7. april 1909 med Sophie Augusta Bonnevie (1885–1952). Kielland var elev ved Bergen katedralskole i 1892. Han tok eksamen ved Bergen Tekniske Skole 1901 og var ferdig utdannet ingeniør fra Technische Hochschule Charlottenburg 1903. 

Han døde 27. februar 1978. 

## Virke
Kielland ble ansatt i Bergens elektrisitetsverk i 1903.

I 1904 ble han ansatt i Norsk Hydro som leder for prosjekteringen av fabrikkanleggene ved Rjukan I og II. Deretter arbeidet han for Norsk Aluminium Co. fra 1916 som teknisk sjef for utbygging og drift av selskapets kraft- og fabrikkanlegg i Høyanger og Holmestrand.

Kielland vendte tilbake til Norsk Hydro 1927 som direktør for selskapets tekniske avdeling, og var da sjef for selskapets produksjon og anleggsvirksomhet, samt for utbygging av Mår kraftanlegg og Glomfjord Salpeterfabrikk fram til han gikk av med pensjon 1. juli 1953 ved oppnådd aldersgrense.

Norsk Hydro samarbeidet med den tyske okkupasjonsmakten. Som direktør inngikk Kielland i det såkalte Oslo-konsortiet, sammen med andre næringslivsledere. I nyere tid er Oslo-konsortiet anklaget for å være krigsprofitører. Verken Kielland, eller noen av de andre medlemmene i Oslo-konsortiet ble straffet under landssvikoppgjøret i etterkrigstiden.

Kielland var senere konsulent for øverste ledelse av Norsk Hydro under utbygging av kraftanleggene på Moflåt og Mæl, samt av forsvarets anlegg av tunnelbane til Gaustatoppen.

Han ble utnevnt til ridder av St. Olavs Orden og ridder av den franske Æreslegionen. Fikk 1953 Den Norske Ingeniørforenings prisbelønning for fremragende innsats på industriens område, og ble 1955 tildelt Polyteknisk Forenings ærespris for fremragende elektrotekniske og elektrometallurgiske anlegg i Norge.

## Referanser
DNT Finnskogen og Omegn

**DNT Finnskogen og Omegn** er en av ca 55 medlemsforeninger i Den Norske Turistforening (DNT). Foreningen har sitt arbeids- og medlemsområde i Hedmark fylke i kommunene Eidskog, Kongsvinger, Grue, Åsnes, Våler og Elverum. I disse kommunene har FT ansvar for vedlikehold av ca 1300 km merket sti (inkludert Finnskogleden). FT driver også 11 hytter/koier. 10 av dem er ubetjente turistforeningshytter og en er en dagsturhytte. Pr 1/1-2012 har FT 1500 medlemmer.

Foreningens formål er todelt: 1) Få folk ut på tur! 2) Spre kunnskap om den skogfinske kulturen. Hvert år arrangeres en rekke fellesturer – de aller fleste er dagsturer på Finnskogen og omegn. FT arrangerer også møter og deltar på diverse arrangement hvert år som f.eks. Jakt- og fiskedagene i Elverum. Kjentmannsmerket og Kjentmannstoppene er aktiviteter der turgåere kan oppsøke stemplingsposter og samle stempler til merke og andre premier.

Foreningen ble stiftet som *Finnskogen Turistforening* (FT) i 1987. De endret navn til *DNT Finnskogen og Omegn* i 2017.

Styrets leder heter Stein Briskerud og nestleder er Åsmund Skasdammen.

## Referanser
Bryting under Sommer-OL 2012

**Bryting under [[Sommer-OL 2012]]** ble avholdt mellom 5. og 12. august, den siste dagen av lekene, på ExCeL London. Det ble delt i to disipliner, fristil og gresk-romersk som er videre delt inn i ulike vektklasser. Menn konkurrerte i begge disiplinene, mens kvinnene bare deltok i fristiløvelsene. 18 gullmedaljer ble delt ut. Bryting har stått på programmet i alle moderne **[[Sommer-OL]]** bortsett fra Paris 1900.

Soslan Tigijev fra Usbekistan vant opprinnelig bronsemedalje i 74-kilosklassen for menn i fribryting. Han ble 7. november 2012 diskvalifisert og fratatt medaljen, da IOK kunngjorde at han hadde avlagt positiv dopingprøve. Gábor Hatos fra Ungarn rykket dermed opp til bronseplass.

## Medaljer

## Medaljevinnerne
### Gresk-romersk stil

### Fristil menn

### Fristil kvinner

## Program
Alle tider er lokale

### Gresk-romersk

### Fristil kvinner

### Fristil menn

## Deltakernasjoner
71 nasjoner deltok

*
*
*
*
*
*
*
*
*
*
*
*
*
*
*
*
*
*

*
*
*
*
*
*
*
*
*
*
*
*
*
*
*
*
*
*

*
*
*
*
*
*
*
*
*
*
*
*
*
*
*
*
*
*

*
*
*
*
*
*
*
*
*
*
*
*
*
*
*
*
*

## Referanser

## Eksterne lenker
*
Tmolus

***Tmolus*** er en slekt av glansvinger som tilhører underfamilien stjertvinger (Theclinae).

## Utseende
Små til middelsstore (vingespenn 25-30 millimeter) stjertvinger med én ganske kort og én litt lengre stjert på bakvingene. Oversiden er mørkt brunlig med varierende innslag av blå eller blågrønne, metalliske skjell, sørlig i den indre delen hos hannene. Undersiden er lyst gråbrun med brune eller rødlige flekker.

## Utbredelse
Disse artene lever i Mellom- og Sør-Amerika, fra det sørlige Texas i nord til Paraguay og delstaten Santa Catarina i Brasil i sør.
Den vidt utbredte arten *[[Tmolus echion]]* forekommer også på Hawaii, der den ble innført i 1902 i et forsøk på å kontrollere innførte planter i slekten *[[Lantana]]*.

## Systematisk inndeling
 

* sommerfugler (Lepidoptera)
** gruppe / overfamilie dagsommerfugler (Papilionoidea) 
*** familie glansvinger (Lycaenidae) 
**** delgruppe Lycaeninae (i vid forstand)
***** stjertvinger (Theclinae)
****** stamme Eumaeini Doubleday, 1847
******* *Tmolus*-gruppen – Neotropisk
******** slekten ***Tmolus*** Hübner, 1819
********* *[[Tmolus crolinus]]* Butler & Druce, 1872
********* *[[Tmolus cydrara]]* (Hewitson, 1868)
********* *[[Tmolus echion]]* (Linnaeus, 1767)
********* *[[Tmolus mutina]]* (Hewitson, 1867)
********* *[[Tmolus ufentina]]* (Hewitson, 1868)
********* *[[Tmolus venustus]]* (Druce, 1907)
********* *Tmolus* spp. – 9 ubeskrevne arter

## Litteratur
* Butterflies of America – *Tmolus cydrara* http://butterfliesofamerica.com/tmolus_cydrara.htm 
* Butterflies and moths of North America – *Tmolus echion* http://www.butterfliesandmoths.org/species/Tmolus-echion

## Eksterne lenker
* 
* Brower, Andrew V. Z. 2007. [''Tmolus'' i The Tree of Life Web Project, http://tolweb.org/ http://tolweb.org 
* www.funet.fi – ''Tmolus''
Birkenwerder stasjon

**Birkenwerder stasjon** er en jernbanestasjon i Brandenburg i Tyskland. Den blir betjent av S-bane og av lokaltog.

## Eksterne lenker
*
Georg Johan Sverdrup

**[[Georg Johan Sverdrup]]** (født 26. januar 1885 i Stockholm, død 4. november 1951) var professor i religionshistorie.

Han var sønn av biskop J. L. R. Sverdrup og bror til Jakob Sverdrup (1881–1938) professor i germansk filologi og Aslaug Sverdrup Sømme. Han var far til direktør ved Nobelinstituttet Jakob Sverdrup (1919–1997) og Erling Sverdrup professor i matematikk.

Etter embetseksamen arbeidet han som lektor og overlærer i Molde og Bergen (Tanks skole).
## Referanser


## Eksterne lenker
*
Ole Skirstad

**Ole Skirstad** (født 8. oktober 1915 i Trondheim, død 12. juli 1986 samme sted) var en norsk advokat, politiker og skribent.

Han tok artium i 1933, befalsskolen for feltartilleriet i 1934 og juridisk embedseksamen høsten 1938. Han var sakførerfullmektig hos sin far, overrettssakfører Otto Skirstad, i Trondheim og overrettssakfører Skjoldulf Malm i Narvik frem til han selv fikk bevilling som overrettssakfører i 1941 og etablerte egen sakførerforretning i Trondheim i 1942. I fem måneder i 1941 var Skirstad også dommerfullmektig ved Orkdal sorenskriverembede. I 1942 ble han fengslet av okkupasjonsmakten.

Skirstad var sekretær og deretter formann (1962–1964) i Trøndelag krets av Den Norske Sakførerforening.

Skirstad påtok seg også offentlige verv, blant annet som formann i Trondheim skattetakstutvalg 1948–1949, formann i Trondheim overligningsnemnd 1959–1971 og medlem av Trondheim bystyre for Høyre 1960–1963. Han var formann i Sør-Trøndelag Høyre 1966–1967. Han var redaktør for bladet *Skattebetaleren* fra 1963, styreformann i Spareskillingsbanken fra 1964, styremedlem i Sparebankforeningen i Norge og ordfører i representantskapet i Adresseavisen.

Skirstad var redaktør og forfatter av to bøker om okkupasjonstiden i Norge.

Han ble tildelt Deltagermedaljen i 1945.

## Referanser
Ostrinotes

***Ostrinotes*** er en slekt av glansvinger som tilhører underfamilien stjertvinger (Theclinae).

## Utseende
Middelsstore stjertvinger med brede, avrundede vinger. Bakvingen har én ganske kort og én lang og tynn stjert. Oversiden er, i alle fall hos hannene, skinnende blå, undersiden gråbrun, gjerne med en lys tverrstrek og en oransje flekk ved bakhjørnet.

## Utbredelse
Disse artene lever i Mellom- og Sør-Amerika, fra Mexico til Minas Gerais.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Tmolus''-gruppen** – Neotropisk
******** slekten *Ostrinotes* Johnson, Austin, Le Crom & Salazar, 1997
********* *[[Ostrinotes empusa]]* (Hewitson, 1867)
********* *[[Ostrinotes gentiana]]* (Druce, 1907)
********* *[[Ostrinotes halciones]]* (Butler & Druce, 1872)
********* *[[Ostrinotes keila]]* (Hewitson, 1869)
********* *[[Ostrinotes purpuriticus]]* (Druce, 1907)
********* *[[Ostrinotes sophocles]]* (Fabricius, 1793)
********* *[[Ostrinotes sospes]]* (Draudt, 1920)
********* *[[Ostrinotes tarena]]* (Hewitson, 1874)
********* *[[Ostrinotes tympania]]* (Hewitson, 1869)
********* *Ostrinotes* spp. – 8 ubeskrevne arter

## Litteratur

## Eksterne lenker
* 
* Brower, Andrew V. Z. 2007. [''Ostrinotes'' i The Tree of Life Web Project, http://tolweb.org/ http://tolweb.org 
* www.funet.fi – ''Ostrinotes''
Adele Goldberg

**Adele Eva Goldberg** (født 1963) er en amerikansk lingvist.

Hun tok sin doktorgrad i 1992 på University of California, Berkeley med Georg Lakoff som veileder. Siden 2004, har hun vært professor i linguistikk med tilknyttet til fakultetet for psykologi ved Prinston University. I perioden 1997&ndash;2004 var hun tilknyttet Backman Institute ved University of Illinois at Urbana-Champaign (UIUC). For en kort periode (1997–1998) var hun også tilknyttet University of California, San Diego (UCDS).

Goldberg er en førende forsker på konstruksjonsgrammatikk(forkortet CxG), et alternativ til den tradisjonelle generative grammatikken. Hennes arbeider tar sikte på å belyse paralleller mellom språk og andre kognitive prosesser og fokuserer på den psykologiske siden ved språket. Hennes bok *Constructions: A Construction Grammar Approach to Argument Structure* fra 1995 ble raskt skulle et standardverk innenfor CxG. Her tar hun for seg de generelle grunnprinsippene som forutsetter at grammatiske strukturer, som ord og setninger, er betydningsbærende enheter. Siden det har hun arbeidet med forståelsen av disse enhetenes psykolingvistiske natur. Hennes forskning på dette emne sammenfatter hun i boka *Constructions at Work: The Nature of Generalization in Language* fra 2006.

Goldberg er gift med Ali Yazadani, professor i fysikk. Hennes bror Ken Goldberg er professor i engineering og kunstner.

## Arbeider (utvalg)
* *Constructions: A Construction Grammar Approach to Argument Structure.* University of Chicago Press, Chigago 1995. ISBN 0226300862 
* *Conceptual Structure, Discourse and Language.* Center for the Study of Language and Information Publications, Stanford, CA 
* *Constructions at Work: the nature of generalization in language*. Oxford University Press, Oxford 2006. ISBN 9780199268528

## Referanser


## Eksterne lenker
*  Adele Goldberg hos Princeton University
Wilhelm Mohr (1886–1978)

**Wilhelm Mohr** (1886–1978) var godseier og politiker.

## Liv og virke
### Bakgrunn
Wilhelm Mohr var sønn av konsul Conrad Mohr (1849–1926) og Agnethe Catharine Kroepelien (1861–1905). Han var bror av professor Anton Mohr (1890–1968). Han var gift med Emily Holm (1886–1987), og far til flygerne Wilhelm Mohr jr. (1917-2016) og Conrad Mohr (1914-1943). Sønnen Conrad omkom under øving i Toronto.

### Utdanning
Etter noen år ved Latinskolen i Bergen (1895-1899), fullførte Mohr skolegangen i England og Tyskland, han praktiserte som landbrukselev i Sverige, tok landbruksskole på Sem i Asker 1906 og hospiterte ved Norges landbrukshøyskole i 1907.

### Virke
Mohr drev godset, Storetveit gård, i Fana og skrev en rekke artikler om jordbruk. Han var medlem av Fana herredsstyre fra 1914, formann i Bergens Skogselskap fra 1919, stortingsrepresentant for Midthordland 1919&ndash;1921 (Landmandsforbundet) og stortingsrepresentant (H) for Hordaland 1922&ndash;1924 og 1931&ndash;1933. Fra 1926 til 1931 var han ordfører i Fana. Han var også medlem av Norges Banks representantskap fra 1923, styremedllem i  Bergen Museum fra 1928 og preses samme sted fra 1936. Han var formann i styret for Stend landbruksskole og medlem av Selskapet for Norges Vels representantskap.

Mohr arbeidet aktivt for opprettelsen av Universitetet i Bergen og var formann i Bergens Universitetskomite 1938-39 og i byggekomiteen, og han la ut flere tomter til universitet fra 1950- og 60-tallet på Storetveit i Fana, jfr. «Professorveien». Veiens navn oppstod på folkemunne og har sin opprinnelse i at området ble utlagt for å skaffe boligtomter til ansatte ved Universitetet i Bergen da det var nytt i 1946. Navnet ble offisielt vedtatt i 1958.

## Biografi
* 

## Referanser


## Eksterne lenker
*
Golden Bay

**Golden Bay** er en grunn bukt i den nordvestlige delen av Sørøya på New Zealand. Den ligger sørvest for Cooksundet vest for Tasman Bay. Nord for bukten ligger Farewell Spit, som er det nordligste punktet på Sørøya. Aorere og Takaka renner ut i bukten fra sør.

De vestlige og nordlige delene av bukta er stort sett ubebodd. På sørkysten ligger byene Takaka og Collingwood, samt Abel Tasman nasjonalpark.

Bukta ble oppdaget av Abel Tasman i 1642. Etter at han hadde mistet fire av sine menn i et slag med de lokale maoriene ga han bukta navnet *Murderers' Bay*. James Cook anså i 1770 at Golden Bay var en del av Tasman Bay (Blind Bay), men rettet feilen på sin andre reise i 1773, og endret navnet til *Murderers' Bay* etter hendelsen i 1642. D'Urville endret navnet til *Massacre Bay*, et navn som ble beholdt helt til den europeiske bosettingen begynte. Etter at kull ble oppdaget i Takaka i 1842 ble bukta en tid kalt *Coal Bay*, og etter gullfunn i Collingwood i 1857 ble navnet *Golden Bay*.

## Referanser


## Eksterne lenker
*
Gazeta do Povo

***Gazeta do Povo*** (portugisisk for «Folkets Avis») er en brasiliansk dagsavis som ble grunnlagt den 3. februar 1919. Hovedkontoret ligger i Curitiba, og den regnes som den største avisen i Paraná.

## Eksterne lenker
* Gazeta do Povo
Ytre godsring

**Ytre godsring** (**Güteraußenring**) er en tysk jernbanestrekning i Berlin og Brandenburg.

Strekningen var planlagt som en jernbanering rundt Berlin. De første delstrekningene ble tatt i bruk i 1920-årene, flere fulgte i 1930-årene. På grunn av andre verdenskrig ble ringen ikke utbygd videre. Etter at Berlinmuren ble stengt i 1961 ble strekningen mellom Schönefeld og Teltow nesten fullstendig revet.

Strekningen mellom Karow og jernbanelinjen Berlin–Görlitz er i dag del av Ytre Berliner Ring.

## Linjekart

|}

## Eksterne lenker
*
Axel Löwen

**Axel Löwen** (født 1. november 1686 i Frötuna ved Uppsala, død 25. juli 1772 i Stralsund, gravlagt i Frötuna) var en svensk offiser, festningsingeniør og riksråd. 

Fra 1707 deltok han i den spanske arvefølgekrigen som generaladjutant hos prins Johan Willem Friso av Oranien. Som Karl XIIs yndling deltok han i den svenske invasjonen av Norge i 1716, og han er i norsk historie særlig kjent for sin rolle i slaget på Norderhov, som endte med tre års fangenskap i Kristiansand. 

I 1720- og 1730-årene var Löwen sentral i utbyggingen av svenske forsvarsanlegg bl.a. i Stockholm og i Finland. Fra 1748 var han generalguvernør i Svensk Pommern, og dessuten kansler over universitetet i Greifswald. Löwen var en ivrig ynder av litteratur, kunst og vitenskap, og hans store bibliotek eksisterer fremdeles i byarkivet i Stralsund.

## Referanser
Fredrik I av Anhalt

**Fredrik I av Anhalt** (født 29. april 1831 i Dessau, død 24. januar 1904 i Ballenstedt) var hertug av Anhalt 1871-1904 og tilhørte fyrsteætten Askanien.

Han var sønn av Leopold IV av Anhalt-Dessau.

I 1854 giftet han seg med Antoinette av Sachsen-Altenburg (1838–1908), datter av prins Eduard av Sachsen-Altenburg.

## Barn

# Leopold (1855–1886) gift med Elisabeth av Hessen-Kassel (1861–1955)
#Fredrik II av Anhalt (1856–1918)
# Elisabeth (1857–1933) gift med Adolf Fredrik V av Mecklenburg-Strelitz
#Eduard av Anhalt (1861–1918) gift med Luise av Sachsen-Altenburg (1873–1953)
#Aribert av Anhalt (1864-1933; prinsregent) gift 1891 på Windsor Castle med Marie Louise av Schleswig-Holstein-Sonderburg-Augustenburg, datterdatter av dronning Victoria av Storbritannia. Skilsmisse i 1900.
#Alexandra (1868–1958) gift med fyrst Sizzo von Schwartzburg

## Referanser
Synkronsvømming under Sommer-OL 2012

**Synkronsvømming** var med på det olympiske programmet for åttende gang under OL 2012 i London. Det ble konkurrert om to olympiske titler, duett og lagkonkurranse, begge kun for damer. Konkurransen ble avviklet i perioden 5. til 10. august i London Aquatics Centre. Russland ble beste nasjon, de vant begge konkurransene.

## Medaljer

## Medaljevinnerne

## Program
Alle tider er lokal tid
Hvittingen

**Hvittingen** er et fjell i Holmestrand kommune i Vestfold. Toppen dannet grensepunkt mellom de tidligere kommunene Sande og Holmestrand, og var det høyeste punkt i Holmestrand kommune før sammenslåingen med Hof. På toppen finnes både et utsiktstårn og en over 50 meter høy telemast som ble bygget i 1978.

## Referanser